2026. aasta Eurovisiooni lauluvõistlus

2026. aasta Eurovisiooni lauluvõistlus on eeldatavasti 70. korda toimuv Eurovisiooni lauluvõistlus.

Kuna 2025. aasta võistluse võitis Austria looga "Wasted Love", mida esitas JJ, toimub konkurss 2026. aastal Austrias. Võistlust korraldab Euroopa Ringhäälingute Liit (EBU) ja võõrustav ringhäälinguorganisatsioon Österreichischer Rundfunk (ORF). 

See on kolmas kord, kui Austria korraldab Eurovisiooni, olles teinud seda varem 1967. ja 2015. aastal, mõlemal korral toimus võistlus Viinis.

 Toimumiskoht 

 Asukoha valimine 

Peale Austria võitu 2025. aasta Eurovisioonil on mitmed Austria linnad avaldanud huvi 2026. aasta võistluse korraldamiseks. Võistlust korraldava ringhäälingu Österreichischer Rundfunk (ORF) direktor Roland Weißmann tõi peamiste toimumiskoha kriteeriumitena välja selle sobivust võistluse korraldamiseks ning lennujaamade lähedust. ORF-i programmijuht Stefanie Groiss-Horowitz tõi välja, et enamustes linnades pole sobivaid vastvalminud suuri areene, kus võistlus saaks toimuda, kuid julgustas omavalitsusi siiski pakkumist esitama.

18. mail 2025 teatas Viini linnapea Michael Ludwig, et linn on huvitatud Eurovisiooni korraldamisest. Samal päeval teatas huvist võõrustada ka Grazi linnapea Elke Kahr, tuues välja potentsiaalseks toimumiskohaks Grazi linnahalli. Klaus Leutgeb pakkus potentsiaalseks toimumiskohaks välja Schwarzli vabaajakeskuse, mis asub ka Grazis. 18. mail teatas Innsbruck, et soovib võistlust korraldada Olympiahalles ning samal päeval andis Wels teada, et soovib seda korraldada uues näitusehallis. Ka Oberwart avaldas huvi korraldada 2026. aasta võistlust. 19. mail pakkus St. Pölteni linnapea Matthias Stadler võimalikuks toimumispaigaks välja VAZ St. Pölteni areeni. 26. mail esitas Ebreichsdorf ettepaneku korraldada üritust ajutisel areenil.

Kärnteni liidumaa, kus asub Klagenfurt, märkis, et enne 2015. aasta Eurovisiooni tehtud hindamises leiti, et Wörthersee staadion vajaks korraldamisnõuete täitmiseks kulukat renoveerimist; sellepärast otsustati, et ürituse toimumine selles piirkonnas pole järgnevgi aasta võimalik. Salzburg ei olnud korraldamisest huvitatud ning seda põhjendati eelarveliste piirangute ja Salzburgarena kui sobiva toimumiskoha kättesaamatusega.

ORF avas 2. juunil 2025 avalduste esitamise vooru linnadele, kes tahavad 2026. aasta Eurovisiooni korraldada. Avalduste esitamise tähtaeg on 4. juuli. Ringhääling tegi teatavaks ka finaali võimalikud toimumiskuupäevad 16. või 23. mai 2026, mis tähendaks, et poolfinaalid toimuvad kas 12. ja 14. mail või 19. ja 21. mail 2026. Korraldajalinn tehakse teatavaks 8. augustiks.

 Osalejate nimekiri 

Eurovisiooni lauluvõistlusel osalemiseks on vajalik aktiivse EBU liikmesusega rahvusringhääling, mis on võimeline võistlust Eurovisiooni võrgu kaudu vastu võtma ja üleriigiliselt otseülekandeid edastama. EBU kutsub konkursil osalema kõiki aktiivseid liikmeid.

15. detsembril 2025 teatas EBU, et 2026. aasta võistlusel osaleb 35 riiki. Bulgaaria, Moldova ja Rumeenia naasevad võistlustulle vastavalt pärast kolme-, ühe- ja kaheaastast pausi. Võistluselt ei võta osa Hispaania, Holland, Island, Iirimaa ja Sloveenia, mis ei olnud rahul Iisraeli osalemise tõttu.
+2026. aasta Eurovisiooni lauluvõistluse esialgsed osalejadRiikRinghäälingArtistLaulKeelLaulukirjutaja(d)Viited  RTSH Alis "" albaania keel    AMPTV      SBS       ORF Selgub 20. veebruaril 2026   İTV       RTBF       BNT Selgub 31. jaanuaril 2026 Selgub 28. veebrauril 2026   ERR Vanilla Ninja "Too Epic To Be True"inglise keelSven Lõhmus  GPB       HRT Selgub veebrauris 2026   IPBC Selgub jaanuaris 2026 Selgub märtsis 2026   RAI Selgub 28. veebruaril 2026   ERT Selgub veebruaris 2026    CyBC Antigoni      LSM Selgub 14. veebruaril 2026   LRT Selgub 27. veebruaril 2026  RTL Selgub 24. jaanuaril 2026  PBS Selgub 17. jaanuaril 2026   TRM Selgub 17. jaanuaril 2026  RTCG Tamara Živković ""  Selgub hiljemalt Boris Subotić   NRK Selgub 28. veebruaril 2026   TVP Selgub veebruaris 2026  RTP Selgub 7. märtsil 2026   France Télévisions      SVT Selgub 7. märtsil 2026   TVR       SWR Selgub 28. veebruaril 2026   SMRTV Selgub 6. märtsil 2026   RTS Selgub veebruaris 2026   Yle Selgub 28. veebruaril 2026   BBC       SRG SSR       DR Selgub 14. veebruaril 2026   ČT Selgub jaanuaris 2026      Suspilne Selgub 7. veebruaril 2026 

 Teave riikide osalemise kohta 
 Kinnitatud mitteosalejad 

  – 26. mail 2025 kinnitas RTVA, et ei osale 2026. aasta võistlusel ega tee Kataloonia ringhäälinguga TV3 koostööd võimaliku naasmise osas. Andorra osales viimati 2009. aastal.

 Teised riigid 
  – 13. mail 2025 andis Bosnia ja Hertsegoviina delegatsiooni endine juht Lejla Babović intervjuu, milles ta selgitas põhjuseid, miks Bosnia ja Hertsegoviina ringhääling BHRT ei saa Eurovisioonile naasta. Sellegipoolest ütles Babović, et naasmine on võimalik, kui ringhääling maksab oma võla 2025. aasta novembriks ära ja hakkab osalemise nimel tõsiselt tegutsema. Naasmine nõuab nii ringhäälingult, riigilt, sponsoritelt kui ka inimestelt suuri pingutusi. Bosnia ja Hertsegoviina osales Eurovisioonil viimati 2016. aastal.

 Võistluse ülevaade 
 Esimene poolfinaal 
Esimene poolfinaal toimub 12. mail 2026 kell 21:00 CEST. 15 riiki osalevad esimeses poolfinaalis.

 Teine poolfinaal 
Teine poolfinaal toimub 14. mail 2026 kell 21:00 CEST. 15 riiki osalevad teises poolfinaalis.

 Finaal 
Finaal toimub 16. mail 2026 kell 21:00 CEST, milles osaleb kokku 25 riiki: võõrustav riik Austria, automaatsed finalistid  Itaalia, Prantsusmaa, Saksamaa ja Suurbritannia ning kümme parima tulemusega osalejat mõlemast poolfinaalist. Kõik 35 osalevat riiki hääletavad nii žürii kui ka rahva hääletuse alusel. Samuti saavad hääletada riigid rahvad, kes ei osale Eurovisioonil "Ülejäänud maailm" koondhääletusena.

+ 2026. aasta Eurovisiooni lauluvõistluse finaal  Riik Artist Laul Selgub hiljemalt Selgub 20. veebruaril 2026 Selgub 28. veebruaril 2026   Selgub 28. veebruaril 2026   Kümme parima tulemusega riiki esimesest poolfinaalist Kümme parima tulemusega riiki teisest poolfinaalist

 Viited 

Kategooria:Eurovisioon